ངའི་ཨ་མ་ནི་ཆུང་མ་ཡ་རབས་ཤིག་ཡིན།ངའི་ཕ་མ་གཉིས་གཉེན་སྒྲིག་བྱས་ནས་མི་ལོ་ཉི་ཤུ་ལྷག་འདས་པའི་རིང་ལ།བཟའ་ཚང་གི་འཚོ་བའི་ཁྲོད་དུ་ལན་རེར་ཁ་འཛིང་དང་གདོང་མདོག་དཀར་ནག་ཏུ་བརྗེ་རེས་བྱེད་པ་ནི་བཟློག་ཏུ་མེད་པ་ཞིག་ཡིན་མོད།གནད་འགག་གི་སྐབས་སུ་ཁོ་མོས་སྨྲ་བ་བསྡམས་ནས་བཟོད་སྒོམ་བྱེད་སྲིད་ལ།ཁོ་མོས་ནམ་རྒྱུན་ངས་ནི་བུ་ཕྲུག་གི་ཆེད་དུ་ཡོད་ཚད་བློས་གཏོང་ཕོད་པ་ཇི་བཞིན་ཁྱོ་གའི་ཆེད་དུའང་ཡོད་ཚད་བློས་གཏོང་ཕོད་ཟེར།འདི་ནི་བླ་མེད་ཀྱི་བྲང་ཁོག་ཅིག་ཡིན་ལ།འདི་འདྲའི་བྲང་ཁོག་དང་སེམས་རྒྱས་བསྐྱངས་པའི་ཁྱིམ་གཞིས་སུ་ང་ཡིས་འཇིག་རྟེན་གྱི་བདེ་བ་དང་དྲོད་ཁོལ་མ་ལུས་ཉམས་སུ་མྱངས།